KONAČNI PRIJEDLOG ZAKONA O IZMJENAMA I DOPUNAMA

ZAKONA O FINANCIRANJU VODNOGA GOSPODARSTVA

# Članak 1.

U Zakonu o financiranju vodnoga gospodarstva (»Narodne novine«, br. 153/09, 56/13 i 119/15) u članku 12. stavak 1. mijenja se i glasi:

»Prihod od vodnoga doprinosa koristi se za:

– gradnju građevina za navodnjavanje u vlasništvu jedinica područne (regionalne) samouprave,

– namjene iz članka 21. stavka 1. ovoga Zakona.«.

# Članak 2.

U članku 21. stavku 1. iza podstavka 1. dodaje se novi podstavak 2. koji glasi:

» – gradnju regulacijskih i zaštitnih vodnih građevina, «

Dosadašnji podstavak 2. postaje podstavak 3.

U dosadašnjem podstavku 3. koji postaje podstavak 4. iza riječi: »Hrvatske vode« stavlja se zarez i briše riječ: »i«.

Iza podstavka 4. dodaju se podstavci 5., 6. i 7. koji glase:

» – gradnju i održavanje građevina za detaljnu melioracijsku odvodnju,

– uklanjanje riječnog nanosa u pomorskom dobru,

– financiranje gradnje građevina urbane oborinske odvodnje (akumulacije, retencije i obodni kanali) kada je prijemna sposobnost izgrađenih građevina urbane oborinske odvodnje ili postojećih vodotoka nedostatna primiti višak oborinskih voda i«.

Dosadašnji podstavak 4. postaje podstavak 8.

# Članak 3.

U članku 28. stavku 1. podstavak 4. mijenja se i glasi:

»– financiranje gradnje građevina javne vodoopskrbe, uključujući i priključke, «.

Iza podstavka 4. dodaje se novi podstavak 5. koji glasi:

»– financiranje nabave opreme za pružanje vodnih usluga,«.

U dosadašnjem podstavku 5. koji postaje podstavak 6. iza riječi: »vode« briše se točka i stavlja se zarez.

Iza podstavka 6. dodaje se podstavak 7. koji glasi:

» – namjene iz članka 37. stavka 1. ovoga Zakona.«.

# Članak 4.

U članku 37. stavku 1. podstavku 2. iza riječi: »zaštitu« stavlja se zarez i briše riječ: »i«.

Podstavak 3. mijenja se i glasi:

»– financiranje gradnje građevina javne odvodnje otpadnih voda uključujući i priključke i«.

Iza podstavka 3. dodaje se podstavak 4. koji glasi:

»– namjene iz članka 28. stavka 1. ovoga Zakona.«

# Članak 5.

U članku 95. stavku 1. riječi: "1. siječnja 2015." zamjenjuju se riječima: "1. siječnja 2017.".

# Članak 6.

Stupanjem na snagu ove Uredbe prestaje važiti Uredba o izmjenama i dopunama Zakona o financiranju vodnoga gospodarstva („Narodne novine“, br. 119/15).

# Članak 7.

Ovaj Zakon stupa na snagu osmoga dana od dana objave u „Narodnim novinama“.